
 1.10.2013
 BG
 Официален вестник на Европейския съюз
 L 259/1
 РЕГЛАМЕНТ ЗА ИЗПЪЛНЕНИЕ (ЕС) No 937/2013 НА КОМИСИЯТА
 от 30 септември 2013 година
 за определяне на коефициентите на разпределение за 2013—2018 година по отношение на участието на Съюза във финансирането на помощта, посочена в член 103а от Регламент (ЕО) No 1234/2007 на Съвета, за групите производители в сектора на плодовете и зеленчуците във връзка с плановете за признаване, за които са направени уведомления до 1 юли 2013 година
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 47, параграф 4, втора алинея от него,
 като има предвид, че:
 (1)
 С Регламент за изпълнение (ЕС) No 543/2011 се предвижда таван за разходите, които да бъдат финансирани от Европейския фонд за гарантиране на земеделието („участие на Съюза“) във връзка с помощта, посочена в член 103а, параграф 1 от Регламент (ЕО) No 1234/2007, и се създава система за уведомяване, съгласно която съответните държави членки уведомяват Комисията за финансовите последици от временно приетите планове за признаване.
 (2)
 Съгласно член 47, параграф 4, втора алинея от Регламент за изпълнение (ЕС) No 543/2011 се изисква от Комисията да определя коефициенти на разпределение въз основа на уведомленията, направени от държавата членка в съответствие с член 38, параграф 4 от посочения регламент за изпълнение, и да определя общото налично участие на Съюза по държави членки за всяка година.
 (3)
 С Регламент за изпълнение (ЕС) No 780/2012 на Комисията (3) наличните за 2012 и 2013 година суми бяха разпределени изцяло, а сумите за 2014—2017 година бяха разпределени частично.
 (4)
 Въз основа на информацията, за която някои държави членки, посочени в член 125д от Регламент (ЕО) No 1234/2007, изпратиха уведомления до 1 юли 2013 г. в съответствие с член 38, параграф 4 от Регламент за изпълнение (ЕС) No 543/2011, става ясно, че за 2014, 2015 и 2016 г. общият поискан размер на участието на Съюза е надвишил максималния размер, предвиден в член 47, параграф 4, първа алинея от посочения регламент за изпълнение, а за 2017 и 2018 г. общият поискан размер не е достигнал този максимален размер. Следователно за посочените държави членки следва да се определи коефициент на разпределение, по-малък от 100 %, за 2014, 2015 и 2016 г. и коефициент на разпределение, равен на 100 %, за 2017 и 2018 г.
 (5)
 С цел да се гарантира ефективното управление на мярката, настоящият регламент следва да влезе в сила в деня на публикуването му,
 ПРИЕ НАСТОЯЩИЯ РЕГЛАМЕНТ:
 Член 1
 Въз основа на уведомленията, направени от съответните държави членки до 1 юли 2013 г. в съответствие